Grandrepidsas "Griffins"
Grandrepidsas "Griffins" (angļu: Grand Rapids Griffins) ir hokeja komanda, kas atrodas Grandrepidsā, ASV, un spēlē Amerikas hokeja līgā. Komanda dibināta 1996. gadā, līdz 2001. gadam spēlējot Starptautiskajā hokeja līgā. 2013. gadā komanda pirmo reizi tās pastāvēšanas vēsturē izcīnīja Kaldera kausu. 1996.—97. gada sezonā vienu spēli kluba sastāvā aizvadīja latviešu uzbrucējs Aigars Cipruss.